Diari Oficial de la Generalitat Valenciana


Sumari del DOGV 4363, del 23-10-2002 (2002/11684)

Correcció d'errades de la informació pública de les bases específiques per a la provisió d'una plaça en el cos de policia local de San Isidro.
----------------------------------------------------------------------------------------------------------------------------------------------

### Dades del document

Número de DOGV
:   4363

Data del DOGV
:   23-10-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/11876


Data del document
:   10-10-2002

Organisme emissor
:   Ajuntament de San Isidro

Tipus de document
:   Correcció d'errades

Correcció d'errades

 Descriptors 

:   * San Isidro
    * concurs administratiu
    * administració local
    * policia

Correcció d'errades de la informació pública de les bases específiques per a la provisió d'una plaça en el cos de policia local de San Isidro. [2002/F11405]
  
El Ple d'este ajuntament, en la sessió del dia 26 de setembre de 2002, va aprovar la correcció d'errades detectades en les bases específiques per a la provisió d'una plaça en el cos de policia local de San Isidro (Alacant), categoria d'agent, el text de les quals es va publicar en el Butlletí Oficial de la Província d'Alacant de 26 de juliol de 2002. Les correccions efectuades es transcriuen a continuació:
  
«Base cinquena. Tribunal qualificador
  
La composició del tribunal reflectida en les dites bases se substituirà per la que s'indica a continuació; la resta del que s'establix en la base seguix igual, a excepció d'afegir també la referència al Reial Decret 462/2002, de 24 de maig, sobre indemnitzacions per raó del servici. Composició:
  
- President: l'alcalde president de l'ajuntament o regidor que delegue.
  
- Vocals:
  
· Un representant designat per la direcció general de la Generalitat Valenciana competent en matèria de policia local.
  
· Un representant designat per la direcció general de la Generalitat Valenciana competent en matèria d'administració local.
  
· El cap del cos de policia local de la corporació que convoca o, si no n'hi ha, un funcionari de la corporació d'igual o superior categoria, que pertanga preferentment al cos de la policia local.
  
· Dos representants dels treballadors designats per la Junta de Personal de l'ajuntament corresponent o, si no n'hi ha, pels delegats de personal; en absència d'estos, per les organitzacions sindicals més representatives a l'ajuntament o, si no n'hi ha, per les organitzacions sindicals més representatives en l'àmbit de la Comunitat Valenciana.
  
- Secretari: el de la corporació o funcionari que delegue, que actuarà, a més, com a vocal.
  
Base setena. Procediment de selecció. Oposició lliure
  
S'afegix en l'apartat 7.2, fase de l'oposició, punt 1, proves d'aptitud física:
  
- Pujada de corda amb presa de peus: homes, 4 metres; dones, 3,80 metres.
  
- Salt d'altura: homes, 1,10 metres; dones: 1 metre.
  
Se suprimix en la prova d'aptitud física:
  
- Abdominals: homes, 40; dones, 35.
  
Base dotze. Incidències
  
Se substituïx la referència feta a la Llei de les Policies Locals, per la següent: Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana.